Aktiewe asteroïed

[250px|thumb|220px|Die [asteroïed 596 Scheila toon op 12 Desember 2010 'n komeetagtige voorkoms.]]
thumb|220px|Stofuitwerpsels en 'n stert ná die impak van die Double Asteroid Redirection Test op die asteroïedmaan Dimorfos.

**Aktiewe asteroïede** is Klein Sonnestelselliggame wat die wentelbaan van 'n asteroïed, maar komeetagtige visuele eienskappe het. Dit beteken hulle het 'n koma, stert en ander visuele tekens van massaverlies (soos 'n komeet), maar hulle wentelbane bly binne Jupiter s'n (soos 'n asteroïed). 

Dié liggame is aanvanklik in 2006 deur die sterrekundiges David Jewitt en Henry Hsieh **hoofgordelkomete** (HGK's) genoem, maar dié naam impliseer dat hulle noodwendig 'n ysige samestelling soos 'n komeet het en dat hulle net in die hoofasteroïedgordel voorkom, hoewel die groeiende populasie aktiewe asteroïede wys dit is nie altyd die geval nie.

Die eerste aktiewe asteroïed wat ontdek is, is 7968 Elst-Pizarro. Dit is in 1979 (as 'n asteroïed) ontdek, maar Eric Elst en Guido Pizarro het in 1996 ontdek dit het 'n stert, en dit het die komeetnaam 133P/Elst-Pizarro gekry.

## Wentelbane
Anders as komete, wat die grootste deel van hulle wentelbaan so ver as Jupiter, of verder, van die Son af bly, volg aktiewe asteroïede wentelbane binne dié van Jupiter wat dikwels ononderskeibaar van die wentelbane van standaardasteroïede is. 

Die drie eerste geïdentifiseerde aktiewe asteroïede kom almal in die buitenste deel van die asteroïedgordel voor.

## Aktiwiteit
[thumb|240px|Die disintegrasie van die asteroïed P/2013 R3, soos gesien deur die [Hubble-ruimteteleskoop (6 Maart 2014).]] 

Sommige aktiewe asteroïede het 'n stert vir net 'n deel van hulle wentelbaan naby perihelium. Dit is 'n sterk aanduiding dat vlugtige stowwe op hulle oppervlak sublimeer en stof wegdryf. Aktiwiteit in 133P/Elst–Pizarro is herhalend en is waargeneem by elk van die drie laaste periheliums. maar daar word nou geglo dit is die oorblyfsel van 'n botsing tussen twee asteroïede. Waarnemings van 596&nbsp;Scheila dui aan dat groot hoeveelhede stof uitgeskiet is deur 'n botsing teen 'n ander asteroïed met 'n deursnee van sowat 35&nbsp;meter.

### Dimorfos
Deur teen die asteroïedmaan van die dubbele asteroïed 65803&nbsp;Didymos te bots het Nasa se Double Asteroid Redirection Test- (DART-)ruimtetuig Dimorfos 'n aktiewe asteroïed gemaak. Wetenskaplikes het voorgestel dat sommige aktiewe asteroïede die gevolg van botsings is, maar niemand het nog die aktivering van 'n asteroïed gesien nie. Die DART-sending het Dimorfos onder presiese en versigtig waargenome toestande geaktiveer, en vir die eerste keer die gedetailleerde bestudering van die vorming van 'n aktiewe asteroïed moontlik gemaak. Waarnemings het gewys Dimorfos het sowat 'n miljoen kilogram ná die botsing verloor. Die botsing het 'n stofpluim geproduseer wat die Didymos-stelsel tydelik verlig het en 'n 10&nbsp;000&nbsp;km lange stofstert veroorsaak wat verskeie maande sigbaar gebly het. Daar is voorspel die DART-botsing het 'n globale hervlakking en vervorming van Dimorfos meegebring, en 'n impakkrater van verskeie tiene meters breed veroorsaak.

## Verkenning
[thumb|300px|Die asteroïed [101955 Bennu skiet deeltjies weg op 6 Januarie 2019, op foto's wat deur die OSIRIS-REx-ruimtetuig geneem is.]]

Castalia is 'n voorgestelde sendingkonsep vir 'n robotruimtetuig om 133P/Elst-Pizarro te verken en die eerste in situ-metings van water in die asteroïedgordel te doen, en dus die geheim te help oplos van die oorspong van die Aarde se water. Castalia is in 2015 en 2016 aan die Europese Ruimteagentskap voorgestel, maar dit het nie geslaag nie. Die span het voortgegaan om die sendingkonsep en wetenskapdoelwitte te ontwikkel.

## Verwysings
## Skakels